
1. ASJAOLUD JA MENETLUSE KÄIK

SA Narva Linna Arendus pöördus 08.11.2010 Narva Linnavalitsuse poole taotlusega korraldada kinnistu asukohaga Tallinna mnt 73, Narva (katastritunnus 51103:005:0007) omandi üleandmine. Taotlust motiveeritakse sellega, et nimetatud kinnistu asub logistiliselt ratsionaalses kohas Tallinna maantee ääres linnapiiri vahetus läheduses, mis võimaldab kavandada sinna Narva arengut toetavat infrastruktuurilist kompleksi. SA Narva Linna Arendus menetluses on läbirääkimiste staadiumis ökomaja investeeringu leidmine, mis esiteks tõstaks linnaelanikke teadlikkust „targa maja” energiasäästlikkusest ja ökoloogilisest puhtusest ning teiseks võimaldaks luua „magneti” innovatiivse infrastruktuurilise kompleksi loomiseks. 
1. Narva Linnavalitsuse linnavarakomisjoni 10.11.2010 istungil (protokoll nr 11) võeti vastu otsus: 1. Linnavara- ja Majandusametil ette valmistada dokumendid Narvas  Tallinna mnt 73 asuva kinnistu (katastritunnus 51103:005:007) tasuta võõrandamiseks Sihtasutusele Narva Linna Arendus otsustuskorras. 

2. Linnavara- ja Majandusametil esitada punktis 1 nimetatud otsus Narva Linnavalitsuse istungile protokollilise otsuse vastuvõtmiseks.

2. ÕIGUSLIKUD ALUSED
Kohaliku omavalitsuse korraldamise seaduse (edaspidi KOKS) § 30 lõike 1 punkti 1 kohaselt linnavalitsus valmistab ette volikogus arutamisele tulenevaid küsimusi, lähtudes valitsuse seisukohtadest või linnavolikogu otsustest. Käesoleva otsuse eelnõu ettevalmistamisel lähtub Narva Linnavalitsus järgmisest asjaoludest.   

KOKS § 22 lõike 1 punkti 6 kohaselt volikogu ainupädevusse kuulub linnavara valitsemine, kasutamine ja käsutamise korra kehtestamine. Narva linnas linnavara käsutamisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi ka Linnavara eeskiri) ja Narva Linnavolikogu 09.06.2005 määrus nr 18/55 “Linnavara võõrandamise korra” (edaspidi ka Kord).

Linnavara eeskirja punkti 60 kohaselt linnavara võõrandamise eesmärgiks pole mitte alati suurima müügihinna saamine, vaid linna probleemide lahendamine erasektoris investeeringute kaasamise ja avaliku huvi tagamise teel (linna elanike huvides).

Linnavara eeskirja punkti 63 kohaselt linnavara võib võõrandada tasu eest või tasuta, avalikul enampakkumisel (suulisel või kirjalikul) või eelläbirääkimistega pakkumisel. Linnavara võib võõrandada muul viisil otsustuskorras linnavolikogu otsusega. 

Korra punktide 4.1 ja 4.2 kohaselt linnavara võib võõrandada, kui vara ei ole vajalik avalikuks otstarbeks ega linna valitsemiseks või vara on muutunud kõlbmatuks avalikuks kasutamiseks, linna valitsemiseks või ei ole otstarbekas tulu saamiseks. Kuna Narvas aadressil Tallinna mnt 73 asuv kinnistu ei ole vajalik avalikuks otstarbeks ega linna valitsemiseks, samuti arvesse võttes, et kinnistut pole otstarbekas kasutada tulu saamiseks selle kasutusse andmise teel, vaid kõige vastuvõetavam oleks kasutada ülalnimetatud kinnistut Narva arengut toetava infrastruktuurilise kompleksi rajamiseks, võib kinnistu võõrandada, lähtudes Korra punktidest 4.1-4.2.

Vastavalt Korra punktidele 16.1, 16.1.3 linnavara võib tasuta võõrandada tulenevalt linna huvides ning vastavalt Korra punktile 16.2 linnavara võõrandatakse tasuta üksnes Linnavolikogu otsustel.
Kuna Kord ei reguleeri otsesõnaliselt tasuta võõrandamise lisatingimusi, võib käesoleva otsuse vastuvõtmisel võtta aluseks analoogia järgi Korras sätestatud müügilepingu tingimused. Nii kirjutab Korra punkti 71 kohaselt sõlmitavatele linnavara müügilepingutele (antud juhul tasuta võõrandamise lepingule) ja nende muudatustele Narva linna nimel alla linnapea, tema äraolekul – tema poolt volitatud isik.

Korra punkti 72 kohaselt linnavara müügilepingu (antud juhul tasuta võõrandamise lepingule) ja selle muutmise lepingu notariaalse tõestamisega seotud kulud, samuti vara riiklikes registrites registreerimisega seotud kulud kannab ostja.

Korra punkti 75 kohaselt juhul, kui linnavara võõrandatakse lisatingimuste kehtestamisega investeerimis- või muude kohustuste näol, peab müügilepingus (antud juhul tasuta võõrandamise lepingus) olema märgitud, et nimetatud vara edasine võõrandamine või koormamine võib toimuda ainult Narva linna kirjalikul nõusolekul, mis vormistatakse linnavalitsuse vastava korraldusega. Hooneregistrisse ja kinnistusraamatusse peavad olema võõrandamise või koormamise kohta tehtud linna nõusolekut tõendavad kanded. 

Tasuta võõrandamise leping on oma olemuselt kinkeleping võlaõigusseaduse (edaspidi VÕS)      § 259 lõike 1 tähenduses, kuna antud lõike kohaselt kinkelepinguga kohustab üks isik (kinkija) tasuta teisele isikule (kingisaaja) üle andma talle kuuluva eseme ja tegema võimalikuks omandi ülemineku kingisaajale või tasuta varalisest õigusest kingisaaja kasuks loobuma või muul viisil kingisaajat rikastama. Seega võib käesolevas otsuses nimetatud tasuta võõrandatava kinnistu üleandmisel juhinduda kinkelepingut reguleerivatest VÕSi sätetest. VÕS § 267 lõike 3 kohaselt võib kinkija enne kingitud eseme kingisaajale üleandmist lepingu täitmisest keelduda ja lepingust taganeda, kui kingisaaja jätab õigustamatult täitmata kinkega seotud koormise või tingimuse. Samuti vastavalt VÕS § 268 lõikele 1, kui kinkeleping on täidetud, võib kinkija lepingust taganeda ja kingitud eseme alusetu rikastumise sätete järgi kingisaajalt välja nõuda käesoleva seaduse § 267 punktides 1-3 ettenähtud juhtudel. Eeltoodust lähtuvalt on käesoleva otsuse punktis 3.2.2 kehtestatud tasuta võõrandamise lepingu lisatingimused.
3.  OTSUS
 

3.1. Võõrandada tasuta Sihtasutusele Narva Linna Arendus (registrikood 90003812, asukoht Peetri plats 5, 20308 Narva) tema põhikirjaliste ülesannete täitmiseks ning Narva linna arenguks Narva Linnavalitsuse Linnavara- ja Majandusameti (registrikood 75029837) bilansis olev linnavara: kinnistu Tallinna mnt 73, katastritunnus 51103:005:0007, ärimaa 100%, pindala 4 033 m2, bilansilise maksumusega 56 500,00 krooni, mille oluliseks osaks on asfalteeritud plats, bilansilise maksumusega 621 432,00 krooni (jääkväärtus 245 998,00 krooni) (edaspidi nimetatakse ka kinnistu).
3.2. Kehtestada järgmised tasuta võõrandamise lisatingimused: 

3.2.1. Kinnistu võõrandamiseks või piiratud asjaõigustega koormamiseks peab SA Narva Linna Arendus igakordselt saama Narva linnalt vastavasisulise kirjaliku nõusoleku. Kinnistusraamatusse peavad olema võõrandamise või koormamise ning tagasiostuõiguse kohta tehtud linna nõusolekut tõendavad kanded. 

3.2.2. Kinnistu võõrandamisega seotud tasud (notari tasu ja riigilõiv) tasub SA Narva Linna Arendus. 

3.2.3. Juhul, kui SA Narva Linna Arendus kasutab kinnistu muudel eesmärkidel kui oma põhikirjaliste ülesannete täitmiseks ning Narva linna arenguks, või rikub punktides 3.2.1-3.2.2 sätestatud kohustust, on Narva linnal õigus taganeda tasuta võõrandamise lepingust nii enne kui ka pärast selle täitmist ning välja nõuda SA-lt Narva Linna Arendus üleantud kinnistu seaduses sätestatud korras.
3.3. Volitada linnapead Tarmo Tammiste’t allkirjastama Narva linna nimel vastav notariaalselt tõestatud leping.

4. Rakendussätted

4.1. Narva Linnavalitsuse Linnavara- ja Majandusametil teha käesolev otsust teatavaks SA-le Narva Linna Arendus (registrikood 90003812, asukoht Peetri plats 5, 20308 Narva). 

4.2.Narva Linnavolikogu otsus jõustub seadusega sätestatud korras.

4.3. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

Narva Linnavalitsus võtab vastu protokollilise otsuse:

 

 

1.  Taotleda Narva Linnavolikogult otsuse vastuvõtmist linnavara tasuta võõrandamiseks SA-le Narva Linna Arendus vastavalt lisatud Narva Linnavolikogu otsuse eelnõule. 

 

2.  Volitada Narva Linnavalitsuse Linnavara- ja majandusameti direktori kohusetäitjat Tamara Luigas’t antud küsimuses ette kandma Narva Linnavolikogu istungil.

